### ANUNŢ PUBLIC

**AGENŢIA PENTRU PROTECŢIA MEDIULUI TULCEA**

**II DONOSE VLAD ANDREI** cu sediul în com. Somova, sat. Somova, str. Sălciilor, nr.6A, jud. Tulcea, titular a Planului Urbanistic Zonal: **PUZ - „CONSTRUIRE PENSIUNE AGROTURISTICĂ LAGUNA NUFERILOR** propus a fi amplasat în intravilanul comunei Somova, sat Somova, T3, A148, nr. cad. 890, jud. Tulcea anuntă publicul interesat asupra deciziei etapei de încadrare a planului, parcursă în conformitate cu HG nr.1076/2004 privind stabilirea procedurii de realizare a evaluarii de mediu pentru planuri şi programe, ca planul menţionat să fie adoptat fără aviz de mediu, întrucât nu necesită evaluare de mediu.

 Motivele care au stat la baza luării deciziei:

# terenul are o suprafață de 1176 mp și aparține inițiatorului PUZ- ului II DONOSE VLAD ANDREI și se află în zona de vecinătate cu Garla Somova, latura sa de nord ajungand pană la zona de protecție a garlei.

# pentru terenul studiat, tema propune amplasarea unei agropensiuni și a unor construcții anexă (foișor, mici umbrare acoperite cu stuf, etc).

# zona de studiu este situată în intravilanul localității Somova, la limita de nord a acestuia, în zona cea mai avantajată din punct de vedere al cadrului natural. Zona este rezidențială, cu locuințele amplasate pe laturile de sud ale terenurilor, la depărtare de zona de mal, care coboară brusc dincolo de limita de nord a terenurilor.

# argumentul pentru propunerea unei pensiuni agroturistice în zonă îl constituie amplasamentul pe un teren cu relief pregnant, cu deschidere către zona de baltă.

# terenul, pe lungimea sa de peste 80 de metri, se prezintă cu un relief descrescător, cu o pantă constantă de circa 7,8 – 8%, ajungandu-se dincolo de limita de nord a terenului la o cădere bruscă de 70 – 75%, pană la malul apei. Astfel, amplasamentul se află în zona înaltă,diferența dintre cota de nivel din drumul stradal și cota de la malul garlei Somova fiind de peste 30 de metri.

# în momentul de față, terenul are încadrarea de teren arabil în intravilan (A 148), la care se adaugă o zonă de 250 mp de vie (V148/1), zonă rezidențială cu LOCUINȚE CU REGIM MIC DE ÎNĂLȚIME fiind bine reprezentată, pe ambele laturi ale drumului stradal.

# Planul Urbanistic Zonal își propune odată cu implementarea zonei de turism organizat ( pensiunea agroturistică cu anexele sale și cu zona ei de agrement) și prezentarea peisagistică a întregului proiect, cu încadrarea construcțiilor în arhitectura specifică zonei.

# se propune ca să se utilizeze pentru funcțiunea de pensiune agroturistică un regim de înălțime cu clădiri D + P +1, cu înălțimea maximă de 10 m de la nivelul trotuarului de garda. La demisol se vor amplasa spațiile-anexă ( spălătorie, uscătorie, depozit de rufe curate și depozit de rufe murdare, spațiu tehnic prntru centrală proprie și depozitare), dar și un număr de două camere, cu vederea către nord. La parter vor fi rezolvate spațiile comune, pentru turiști – oficiu - bucătărie cu acces pentru aceștia, pentru preparări mărunte, zona de dinning și salon tip living – room, în timp ce la etaj vor fi amplasate patru camere de cazare, fiecare cu grup sanitar propriu.

# evacuarea apelor uzate menajere se realizează într-o ministație de epurare cu evacuarea acestora după epurare într-un bazin vidanjabil.

# deșeurile se vor colecta selectiv pe o platformă betonată și împrejmuită de unde vor fi preluate de către societăți specializate și autorizate.

# planul nu este situat în interiorul ariilor naturale, iar ca vecinatate se afla la aproximativ 17 m de *ROMAB0003 Rezervația Biosferei Delta Dunării*, de ariile naturale protejate *ROSCI0065 Delta Dunării și ROSPA0031 Delta Dunării și Complexul Razim Sinoie* și de *RORMS0001 Delta Dunării Zone umede de importanță internațională.*Titularul deține avizul ARBDD nr. 102 din 21.12.2016

Informaţiile cu privire la planul menţionat pot fi consultate la sediul APM Tulcea, str.14 Noiembrie, nr.5, tel.0240510622, de luni până joi între orele 08,00-16,30 şi vineri între orele 08,00-14,00.

Observaţiile publicului se vor primi în scris la APM Tulcea,telefon/fax 0240/ 510622, 0240/510621, e-mail office@apmtl.anpm.ro, în termen de 10 zile calendaristice de la data publicării anunţului.

Postat pe site APM Tulcea

11.01.2017